दिमागी बुखार से सैकड़ों बच्चों की मौत के बाद मुख्यमंत्री नीतीश कुमार आज मुज़फ़्फ़रपुर पहुंचे. यहां उन्होंने SKMCH अस्पताल पहुंचकर बच्चों और उनके परिजनों से मुलाक़ात की. साथ ही डॉक्टरों से बच्चों की हालात और इस गंभीर बीमारी से निपटने के उपायों पर चर्चा की और अस्पताल के इंतज़ामों का जायज़ा लिया. एक ओर नीतीश कुमार अस्पताल के अंदर का जायज़ा ले रहे थे तो दूसरी ओर अस्पताल के बाहर नाराज़ परिजन नीतीश कुमार का विरोध कर रहे थे. नीतीश कुमार हाय-हाय के नारे लग रहे थे. इतनी देर से नीतीश कुमार के यहां पहुंचने की वजह से लोगों में ग़ुस्सा है.
hin_Deva